แอสเซทพลัสขายกองตราสารหนี้3เดือน3.5%
บลจ.แอสเซท พลัส เปิดขายกองทุนลงทุนในตราสารหนี้ไทย อายุ 6 เดือน ชูผลตอบแทน 3.50%ต่อปี
26 ก.ย. 2554

บลจ.แอสเซท พลัส เปิดขายกองทุนลงทุนในตราสารหนี้ไทย อายุ 6 เดือน ชูผลตอบแทน 3.50%ต่อปี 
น.ส.จารุลักษณ์ เรืองสุวรรณ ผู้อำนวยการอาวุโส ฝ่ายการขายและการตลาด บริษัทหลักทรัพย์จัดการกองทุน (บลจ.) แอสเซทพลัส กล่าวว่า มุมมองแนวโน้มอัตราดอกเบี้ยนโยบายยังไม่ชัดเจน หลังจากธนาคารแห่งประเทศไทยและรัฐบาลมีมุมมองต่างกัน โดยปัจจัยที่มีผลต่อตลาดเงินและตลาดทุนในสัปดาห์นี้จะต้องจับตาการเจรจาของสหภาพยุโรป  (EU) และกองทุนการเงินระหว่างประเทศ (IMF) ในการปล่อยวงเงินช่วยเหลือกรีซ และตัวเลขเศรษฐกิจสหรัฐฯ สำหรับปัจจัยในประเทศ จะต้องจับตาตัวเลขเศรษฐกิจ และตัวเลขเงินเฟ้อ
สำหรับมุมมองด้านการลงทุน บริษัทฯ ยังแนะนำ การลงทุนในตราสารหนี้ในประเทศระยะสั้นๆ โดยในวันที่ 28 ก.ย.น นี้ บริษัทฯ จะเปิดเสนอขายและรับซื้อคืนรอบใหม่ (Rollover) กองทุนเปิดแอสเซทพลัสแอ็คทีฟตราสารหนี้ 4 (ASP-ACFIXED4) 
"รอบการลงทุนนี้ จะพิจารณาลงทุนในพันธบัตรรัฐบาลไทย และตราสารหนี้ไทย เช่น ตั๋วสัญญาใช้เงิน ธนาคารอาคารสงเคราะห์ (GHB) และบรรษัทตลาดรองสินเชื่อที่อยู่อาศัย (SMC) ตั๋วแลกเงิน ธนาคาร   ธนชาต (TBANK) บริษัท เอสโซ่ (ESSO) บริษัท อยุธยา แคปปิตอล ออโต้ ลีส (AYCAL)  บริษัท เอเชี่ยน พร็อพเพอร์ตี้ (AP) และบริษัท เอเซียเสริมกิจลีสซิ่ง (ASK) รอบการลงทุนประมาณ 6 เดือน คาดว่าสามารถให้ผลตอบแทนหลังหักค่าใช้จ่ายได้อยู่ที่ 3.50% ต่อปี"น.ส.จารุลักษณ์ กล่าว